Jelaskan Kurun ke-20 dari Tentera Laut Argentina dalam bahasa melayu

Argentina kekal berkecuali dalam kedua-dua perang dunia. Pada tahun 1940, Tentera Laut Argentina berada pada kedudukan ke-8 dari segi angkatan laut terkuat di dunia (selepas kuasa-kuasa Eropah, Jepun, dan Amerika Syarikat) dan terbesar di Amerika Latin. Sebuah program 10-tahun pembangunan bernilai $60 juta telah menghasilkan satu pasukan berkuatan 14,500 kelasi dan lebih 1000 orang pegawai. Armadanya termasuk dua buah  buatan Amerika pada era Perang Dunia I (tetapi telah dimodenkan), tiga buah penjajap moden, sedozen pemusnah buatan Britain, dan tiga buah kapal selam, selain kapal penabur periuk api, penyapu ranjau, pertahanan pantai dan bot-bot bersenjata. Sebuah pasukan penerbangan udara juga dioperasikan.

Selepas zaman perang, unit-unit penerbangan laut dan marin diletakkan secara terus di bawah markas tentera laut. Selain Brazil, Argentina merupakan salah sebuah negara Amerika selatan yang menggunakan dua buah kapal pengangkut pesawat:  dan .

Secara tradisinya, Tentera Laut Argentina banyak terlibat dalam perlindungan perikanan, membantu Pengawal Pantai Argentina: paling diingati pada tahun 1966, sebuah kapal pemusnah telah menembak dan melubangkan sebuah kapal tunda Soviet yang enggan diiringi ke Mar del Plata, pada tahun 1970-an empat kejadian sama dengan kapal-kapal Soviet dan Bulgaria diikuti oleh peristiwa-peristiwa lain seperti penenggelaman Chian-der 3.

Tentera laut juga terlibat dalam kesemua rampasan kuasa tentera di Argentina sepanjang kurun ke-20. Semasa kediktatoran 1976 hingga 1983, anggota tentera laut telah terlibat dalam Perang Kotor di mana beribu-ribu orang telah diculik, didera dan dibunuh oleh pasukan junta tentera. The Sekolah Mekanik Tentera Laut yang dikenali sebagai ESMA, menjadi sebuah pusat deraan kejam. Antara mangsa mereka yang dikenali ramai adalah remaja Sweden, Dagmar Hagelin, dan rahib wanita Perancis Alice Domon dan Léonie Duquet (pada Oktober 2007, Tentera Laut Argentina menyerahkan sekolah ini kepada kumpulan hak asasi manusia untuk dijadikan sebuah muzium peringatan).

Semasa pemerintahan rejim ini, tentera laut juga merupakan penyokong utama menggunakan penyelesaian ketenteraan bagi dua buah pertikaian paling lama : Konflik Beagle dengan Chile dan Kepulauan Falklands () dengan United Kingdom.